Musta Veljeskunta

Musta Veljeskunta () (tunnettu myös nimellä Cull Obsidian) on Marvel Comicsin sarjakuvissa esiintyvä kuvitteellinen superroistoryhmä, joka on perinteisesti palvellut Thanosta. Ryhmän jäsenet tekivät alun perin cameoesiintymiset New Avengers -lehden kolmannen sarjan numeron 8 viimeisillä sivuilla vuonna 2013. Hahmot esiintyivät ensi kerran nimeltään samana vuonna ilmestyneen sarjakuvatarinan Infinity ensimmäisessä osassa. Ryhmän loivat sarjakuviin Jonathan Hickman, Jerome Opeña ja Jim Cheung.

Jäsenet
Black Dwarf: Mustan Veljeskunnan jäsen, jolla on yli-inhimilliset voimat, tehostettu tiheys ja läpäisemätön iho. Hän on Corvus Glaiven veli. Ronan Syyttäjä tappoi hänet.
Corvus Glaive: Thanoksen arvostettu kenraali, jolla on yli-inhimilliset voimat, nopeus ja kestävyys. Hänellä on myös suuri miekka, jonka terä leikkaa mitä tahansa. Tämä keihään pitäminen kädessä tekee hänestä myös kuolemattoman. Hän teki myöhemmin itsemurhan välttyäkseen Thanoksen tappamaksi joutumisen.
Ebony Maw: Mustan Veljeskunnan jäsen, joka on yliluonnollisen älykäs ja erikoistuu suostutteluun. Käyttää apuvälineinään teleportaatiolaitetta ja suojakenttägeneraattoria.
Proxima Midnight: Mustan Veljeskunnan ensimmäisen version naispuolinen jäsen ja Corvus Glaiven vaimo, joka on lähitaistelun mestari, jolla on yli-inhimilliset voimat ja lähesläpäisemätön iho. Hänen keihäänsä voi muuttua myrkyllisiksi valonsäteiksi, joita ei voi väistää. Joutui Helan tappamaksi.
Supergiant: Mustan Veljeskunnan ensimmäisen version toinen naispuolinen jäsen, joka kykenee telepatiaan. Joutui Lukkoleuan tappamaksi.
Coven: Kolme nimeämätöntä noitaa, jotka olivat osa Corvus Glaiven versiota ryhmästä ja kääntyivät tämän kuoltua Thanoksen puolelle.
Black Swan: Maa-1365:n versio hahmosta, joka liittyi Thanoksen toiseen versioon Mustasta Veljeskunnasta. Joutui Helan tappamaksi.

Fiktiivinen historia

Thanoksen ensimmäinen versio
Musta Veljeskunta oli ryhmä julmia avaruusolentoja, jotka työskentelivät Thanokselle. He auttoivat Thanosta tuhoten maailmat, jotka eivät osoittaneet kunnioittaneet heitä. Kun Corvus Glaive lähetti yhden heitä palvelevista Outridereista etsimään uuden tuhottavan maailman, Outriderit valitsivat kohteekseen Maan.

Musta Veljeskunta saapui Maahan etsimään Ikuisuuskiviä, jotka olivat tällä hetkellä Illuminatin hallinnassa. Jokainen Veljeskunnan jäsen hyökkäsi kykyjensä perusteella yhden Illuminatin jäsenen kimppuun. Etsiessään jalokiviä, Ebony Maw löytää Thanoksen pojan, Thanen, jonka Thanos halusi tappaa.

Black Dwarf ja Supergiant saavat surmansa taistelussa Kostajia vastaan. Ebony Maw pettää Thanoksen ja vapauttaa Thanen. Thane saa Thanoksen, Corvus Glaiven ja Proxima Midnightin ansaan, jättäen nämä vangiksi aineeseen, joka pitää heidät "elävän kuoleman" tilaan.

Corvus Glaiven versio
Multiversumin jälleenrakentamisen jälkeen, Thanoksen ollessa kadoksissa, Corvus Glaive muodosti toisen version Mustasta Veljeskunnasta ja keräsi siihen maailmankaikkeuden pahimmat rikolliset luodakseen oman imperiuminsa. Käyttäen tukikohtanaan Thanoksen aiemmin hallitsemaa kuuta nimeltä Musta Kvadrantti, Corvus Glaive ja Musta Veljeskunta alkoivat vallata useita planeettoja. Kun Thanos palasi, hän särki terän Corvus Glaiven miekasta. Sen sijaan, että kuolisi Thanoksen kädestä, Corvus Glaive tappoi itsensä murtuneella terällä. Sen jälkeen Thanos otti Mustan Kvadrantin taas hallintaansa.

Thanoksen toinen versio
Thanoksen ollessa vangittuna Triskelioniin hän tapasi salaperäisen hupullisen hahmon, joka halusi auttaa häntä saamaan Maa-1610:n vrsion Mjolnirista. Thanos hyväksyi sopimuksen ja varmistaakseen onnistumisen, hän muodosti Proxima Midnightin sekä Maa-1365:stä tulevan Black Swanin kanssa uuden Mustan Veljeskunnan. Hän lähetti nämä Keräilijän alukselle varastamaan Maa-1610:n Mjolnirin. Kolmikko taisteli Thoria ja Beta-Billiä vastaan eivätkä saaneet vasaraa käsiinsä. Palattuaan Thanoksen luokse, hupullinen hahmo paljastui Asgardin kuolemanjumala Helaksi, joka tappoi sekä Black Swanin että Proxima Midnightin voimiensa näyttämiseksi. Hän tarvitsi Thanoksen apua vallatakseen Helin takisin itselleen ja lupasi vastineeksi antaa Thanokselle kauan etsimänsä kuoleman.

Muissa medioissa

Marvel Cinematic Universe
Corvus Glaive, Proxima Midnight, Ebony Maw sekä Black Dwarfiin perustuva hahmo nimeltä Cull Obsidian esiintyivät elokuvassa Avengers: Infinity War (2018). Glaivea, Maw’ta ja Obsidiania ääni- ja liikenäyttelevät Michael James Shaw, Tom Vaughan-Lawlor ja Terry Notary, Carrie Coonin ääninäytellessä ja Monique Gandertonin liikenäytellessä Midnightia. Anthony ja Joe Russo ottivat luovia vapauksia ryhmän elokuvaversion luomisen suhteen, mukaan lukien Supergiantin pois jättäminen ”vakauttamisen” vuoksi. Muihin muutoksiin kuuluivat ryhmän uusi nimi ”Thanoksen lapset” () ja erilaiset kyvyt kuin sarjakuvissa. Nelikko auttoi Thanosta noutamaan itse Ikuisuuskivet niiden olinpaikoista. Ebony Maw ja Cull Obsidian tekivät hyökkäyksen New Yorkiin viedäkseen Tohtori Oudolta Aikakiven, Corvus Glaiven ja Proxima Midnightin hyökätessä Edinburghiin viedäkseen Visionilta Mielikiven. Ebony Maw otti Tohtori Oudon panttivangikseen, kunnes Tony Stark ja Peter Parker pelastivat Tohtori Oudon ja heittivät Ebony Maw’n ilmalukon kautta avaruuteen jäätymään. Toiset Thanoksen lapset hyökkäsivät myöhemmin Wakandaan Outridereista koostuvan armeijan kanssa yrittääkseen Mielikiven varastamista uudelleen. Bruce Banner tappoi Cull Obsidianin Rautamieheltä lainattua HulkBuster-haarniskaa käyttäen, Purppuranoita tappoi Proxima Midnightin Mustan Lesken ja Okoyen avustuksella, kun taas Vision tappoi Corvus Glaiven tämän omalla terällä.
Vaihtoehtoisen vuoden 2014 versiot ”Thanoksen lapsista” esiintyvät elokuvassa Avengers: Endgame (2019). Huomattuaan tulevaisuuden Nebulan ja tulevaisuuden James Rhodesin läsnöolon planeetta Moragilla menneisyyden Nebulan implanttien kokeman oikosulun kautta, Ebony Maw tutki tulevaisuuden Nebulan muistoja, joiden kautta Thanos sai tietää tulevaisuuden minänsä tapahtumista. Seuraamalla tulevaisuuden Rhodesia vuoteen 2023, menneisyyden Nebula päästi Thanoksen, Maw’n, muut ”lapset” sekä armaijan chitaureja, Outridereita ja sakaarilaisia hyökkäämään Kostajia ja näiden henkiinherätettyjä liittolaisia vastaan. Obsidian saa surmansa jättiläiseksi kasvaneen Scott Langin liiskattua hänet jalkansa alle ja Glaive haavoittuu Okoyen keihäästä. Maw, Midnight sekä haavoittunut Glaive muuttuvat Thanoksen ja tämän armeijan mukana tuhkaksi, kun Tony Stark käytti Ikuisuuskivien voimaa.
Vaihtoinen versio Thanoksen lapsista, näiden alkuperäisellä nimellä Musta Veljeskunta, esiintyivät animaatiosarjan What If...? ensimmäisen tuotantokauden jaksossa ”Mitä jos... T’Challasta tulisikin Tähtilordi?”, Coonin ja Vaughan-Lawlorin palatessa Midnightin ja Lawlorin rooleihin, Fred Tatascioren ääninäytellessä Glaivea. Tämä versio heistä oli liittynyt intergalaktiseksi suurrikolliseksi nousseen Keräilijän turvallisuusjoukoiksi, kun Thanos oli liittynyt T’Challan suostuttelemana Ravagereihin. Nebula tappoi Glaiven vapauttaessaan Ravagerit tyrmästä ja Keräilijän orja Carina tappoi Maw’n vapauttaakseen T’Challan. Cull Obsidian kuoli, kun Nebula sai hänet nielaisemaan pienen määrän Genesiksen kekäleitä.

Lähteet

Aiheesta muualla
 Musta Veljeskunta (Thanoksen versio) Marvel Wikissä 
 Musta Veljeskunta (Corvus Glaiven versio) Marvel Wikissä 

Marvel-universumin ryhmittymät